Case ID: 1188035
Sentence 24: Bundan sonra iddiaçı avtonəqliyyat vasitəsinin gömrük rəsmiləşdirilməsinin heç bir rüsum ödəmədən aparılmasına köməklik göstərilməsi ilə bağlı cavabdehə müraciət etmiş, cavabdeh tərəfindən onun müraciətinin təmin olunmasından imtina edilmiş və imtina onunla əsaslandırılmışdır ki, iddiaçının xx xxxxxxx 2019-cu il tarixdə idxal etdiyi “BMW” markalı, “X7” modelli, 2019-cu il buraxılışlı minik avtomobilinə dair Azərbaycan Respublikası Nazirlər Kabinetinin xx xxxxxxx 2013-cü il tarixli 305 nömrəli qərarı ilə təsdiq edilmiş “Fiziki şəxslər tərəfindən istehsal, yaxud kommersiya məqsədləri üçün nəzərdə tutulmayan malların gömrük sərhədindən keçirilməsinin güzəştli və sadələşdirilmiş Qaydaları”nın 2.3-cü bəndindin tələbinə əməl olunmadığına görə xx xxxx 2001-ci il tarixli 137-İİQ nömrəli “Diplomatik xidmət haqqında” Azərbaycan Respublikası Qanununda nəzərdə tutulan imtiyazlar sözügedən avtomobilə şamil edilməmişdir.Birinci instansiya məhkəməsinin qərarından görünür ki, məhkəmə iddiaçının sözügedən avtomobili diplomatik xidmət əməkdaşı olaraq xaricdə ezam olunduğu dövrdə alaraq, dəyərini həmin dövrdə, yəni xx.xx.2019-cu il tarixdə ödəməsinin iş materialları ilə öz təsdiqini tapdığı qənaətinə gəlib iddianı əsaslı hesab etmiş və iddia tələbinin təmin edilməsi barədə qərar qəbul etmişdir.